Да граху схільныя ўсе, “і кіраўнікі, і святары, і прарокі, і айцы”. Ніхто не можа сказаць: я праведны, або “я не такі як ён ці яна”. Усе людзі грэшнікі, таму што робяць насуперак Пану і не слухаюць Ягонага голасу, заўважыў Папа. “Ён прамаўляў да нас шмат разоў. У нашым жыцці кожны можа падумаць: “Колькі разоў Пан звяртаўся да мяне... Колькі разоў я не слухаў Яго”. Ён прамаўляў праз бацькоў, праз сям’ю, праз катэхета, у касцёле, у гаміліях, а таксама прамаўляў у нашым сэрцы”, - падкрэсліў Святы Айцец.